  Виталий Пронин "Шунды тылсиосын" шутэтскизы 35 пиналъёсИюнь пумын Можга карын «Шунды тылсиос» лагерь йылпумъяськиз. Туэ со радъяськиз ньылетӥзэ.Котьку сямен, «Шунды тылсиосын» шутэтскизы Алнаш, Грак, Вавож но Можга ёросъёсысь 35 пиналъёс.Азьлапал ик радъясьёс пӧртэм школаосы лэзьязы лагерь сярысь иворез. Школаын ужасьёс асьсэос бырйизы, кин шутэтскоз «Шунды тылсиосын».«Шундыкарын» кадь ик, «Шунды» огазеяськонлэн Можга ёзэтысьтыз ёзчиослэн ортчытэм лагерязы нылпиос асьсэлэсь быгатонлыкъёссэс волятӥзы пӧртэм ӧръёсъя: «Эстрада» (дышетӥз Марина Прозорова (Карпова), солы юрттӥз Марина Михайлова), «Журналистика» (дышетӥз Татьяна Иванова), «Хореография» (дышетӥз Елена Сюгаева), «Театр» (дышетӥз Ольга Иванова) но «Киуж» (дышетӥзы Калык киужъёсъя ёрос центрын ужасьёс).Нылпиос понна радъяськизы тунсыко шудонъёс но ӵошатсконъёс, визь сынанъёс но психологической тренингъёс, соос пӧлын «Чеберай но Батыр», «Удмурт сюан», «Гербер», «Серекты» но трос мукетъёсыз. Сменаен кивалтӥз Марина Прозорова, валтӥсь вожатой вал Оксана Куликова. Солы юрттӥзы Марина Михайлова, Надя Сапожникова, Петя Лекомцев но Максим Матвеев.Мукет ёросъёсын удмурт нылпиослы таӵе лагерьёс уг ортчыло.Туспуктӥз Надежда Сапожникова Теги: лагерь Можга Нылпиос Шунды  